पारलैङ्गिक स्मृति दिवस
वर्षेनी नोभेम्बर २० तारिखमा पारलैङ्गिक स्मृति दिवस मनाइने गरिन्छ । पारद्वेषी हिंसाका शिकार भई ज्यान गुमाएका व्यक्तिहरूको स्मृतिमा यो दिवस मनाइन्छ । पारलैङ्गिक व्यक्तिहरू प्रति हुने हिंसा विरुद्ध जनचेतना फैलाउन र आवाज उठाउन पनि यो दिवस मनाइन्छ ।

इतिहास
पारलैङ्गिक स्मृति दिवस सन् १९९९मा संयुक्त राष्ट्र अमेरिकाको म्यासेचुसेट्स राज्यका एक पारलैङ्गिक महिला ग्वेन्डोलिन एन स्मिथले सुरु गरेका थिए । हत्या भएका रीता हेस्टलर नामक एक अफ्रिकी-अमेरिकी पारलैङ्गिक महिलाको स्मृतिमा यो दिवस सुरु भएको देखिन्छ ।

नेपालमा
सन् २०२० देखि नेपालमा यो दिवस मनाउन थालिएको थियो । हत्याको शिकार र आत्महत्या गर्न बाध्य पारिएका पारलैङ्गिक व्यक्तिहरूको सम्झनामा घरघरमा मैनबत्ती र दियो बाली सामाजिक संजालमा राख्ने अभियान चालिएको थियो ।  सामाजिक संजालमा #TdorNepal र #TdorNepal2020 अन्तर्गत यस बारे विचार सम्प्रेषण समेत भएको थियो ।   यसै दिवसको एक दिन अघि निकिशा श्रेष्ठ माथी सार्वजनिक स्थलमा भएको दुर्व्यवहारको घटनाले पारलैङ्गिक व्यक्तिहरू प्रति हुने हिंसा र नेपाली सञ्चार माध्यम लगायत रोस्टिङ जस्ता गतिविधिहरूले यसलाई दिएको बढावा सम्बन्धी सामाजिक बहस उठान भएको हो ।

मान्यता
सन् २०१७ डिसेम्बर १२मा क्यानडाको ओन्टारियो राज्यले पारलैङ्गिक स्मृति दिवस ऐन २०१७ सर्वमतले पारित गरी यस दिवसलाई मान्यता दिनुका साथ यस दिन संसदीय सभाले मौन अवधी राख्नुपर्ने अनिवार्य गरिएको छ ।

सन्दर्भ

क्वयेर दिवसहरू
अन्तर्राष्ट्रिय दिवसहरू
पारलैङ्गिक